**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 8. sjednice Upravnog vijeća**

**Doma zdravlja Karlovac, održane dana**

**23. kolovoza 2022. godine**

**Karlovac, kolovoz 2022.**

**====================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1470/2-22**

**Karlovac, 23. kolovoza 2022. godine**

**Z A P I S N I K**

s **8. sjednice** Upravnog vijeća Doma zdravlja Karlovac, održane dana 23. kolovoza 2022. godine s početkom u 14,00 sati.

Poziv s materijalima za 8. sjednicu Upravnog vijeća Doma zdravlja Karlovac dostavljen je članovima Upravnog vijeća dana 18. kolovoza 2022. godine putem dostavljača (Dostavnica Broj: 12-1470/22).

NAZOČNI: Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Oliver Budimir, struč. spec. ing. sec., zamjenik predsjednika, Ivana Mehle, dipl. učitelj, član.

NISU NAZOČNI: Domagoj Modrušan, dr. med. dent., član, Sanja Brleković, dr. med. spec., član.

OSTALI NAZOČNI: Tatjana Šterk-Tudić, mag. oec., ravnateljica, Snježana Šlat, dr. med. spec., zamjenica ravnateljice i pomoćnica ravnateljice za kvalitetu, Andreja Jurković, dipl. iur., voditeljica Odjela za pravno kadrovske i opće poslove.

Predsjednik Upravnog vijeća Dražen Tufeković, dr. med., spec. opće kirurgije, subspecijalist abdominalne kirurgije, pozdravlja sve nazočne, konstatira kvorum te predlaže dopunu Dnevnog reda s točkom 4. Organizacija rada Odsjeka sanitetskog prijevoza Doma zdravlja Karlovac. Točka 4. Različito postaje točka 5. Dnevnog reda.

Predsjednik Upravnog vijeća predlaže sljedeći

D N E V N I R E D

1. Usvajanje Zapisnika sa 7. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec srpanj 2022. godine
3. Donošenje Pravilnika o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac
4. Organizacija rada Odsjeka sanitetskog prijevoza Doma zdravlja Karlovac
5. Različito.

Predloženi Dnevni red je jednoglasno s tri glasa ZA usvojen.

**ODLUKE:**

**Točka 1.**

O D L U K A

Članak 1.

Usvaja se Zapisnik sa 7. sjednice Upravnog vijeća Doma zdravlja Karlovac održane dana 15. srpnja 2022. godine.

Članak 2.

Ova Odluka stupa na snagu danom donošenja.

**Točka 2.**

O D L U K A

Članak 1.

Usvaja se Izvješće o financijskom poslovanju Doma zdravlja Karlovac za mjesec srpanj 2022. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

O D L U K A

Članak 1.

Donosi se Pravilnik o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac, koji se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

O D L U K A

Članak 1.

U svrhu unaprjeđenja i poboljšanja kvalitete rada Odsjeka sanitetskog prijevoza Doma zdravlja Karlovac, nalaže se Domu zdravlja Karlovac provedba sljedećih mjera:

1. dodatno osposobiti radnike Odsjeka sanitetskog prijevoza za obavljanje poslova zaprimanja i organizacije provođenja naloga za sanitetski prijevoz te upozoriti radnike na obvezu profesionalne i pristojne komunikacije s drugim zdravstvenim ustanovama, zdravstvenim i nezdravstvenim radnicima, bolesnicima i strankama, sve s ciljem poboljšanja kvalitete pružanja usluga sanitetskog prijevoza bolesnika sukladno odredbama Zakona o zdravstvenoj zaštiti, Pravilnika o organizaciji i načinu obavljanja djelatnosti sanitetskog prijevoza (NN br. 72/2019), Pravilnika o uvjetima, organizaciji i načinu obavljanja hitne medicine (NN br. 71/2016) u dijelu koji se odnosi na djelatnost sanitetskog prijevoza, Pravilnika o radu Doma zdravlja Karlovac, Broj: 12-118/15 od 30. siječnja 2015. godine te drugih relevantnih propisa koji reguliraju djelatnost i organizaciju rada sanitetskog prijevoza te etički kodeks pojedinog zanimanja
2. pravodobno upozoravati radnike Odsjeka sanitetskog prijevoza na kršenje obveza iz radnog odnosa propisane člancima 98. i 99. Pravilnika o radu Doma zdravlja Karlovac, Broj: 12-118/15 od 30. siječnja 2015. godine, posebno na kršenje obveza iz radnog odnosa propisanih čl. 94. Pravilnika o radu te zabraniti narušavanje ugleda Doma zdravlja Karlovac provođenjem dnevnog odmora radnika u ugostiteljskim objektima u zaštitnoj odjeći Doma zdravlja Karlovac, kao i zadržavanje radnika izvan radnog vremena u ugostiteljskim objektima u zaštitnoj odjeći Doma zdravlja Karlovac
3. pribaviti tri ponude za uvođenje GPS sustava u službena vozila Doma zdravlja Karlovac koja koristi Odsjek sanitetskog prijevoza sukladno odredbama UREDBE (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ, Zakona o provedbi Opće uredbe o zaštiti podataka (NN br. 42/2018) i drugih relevantnih propisa te dostaviti ponude Upravnom vijeću Doma zdravlja Karlovac na sljedećoj sjednici Upravnog vijeća
4. provoditi testiranje na alkohol radnika Odsjeka sanitetskog prijevoza sukladno odredbama Zakona o zaštiti na radu (NN br. 71/14, 118/14, 154/14, 94/18 i 96/18), Pravilnika o zaštiti na radu Doma zdravlja Karlovac, Broj: 012-644/17 od 31. svibnja 2017. godine i Pravilnika o testiranju na alkohol, droge i druga sredstva ovisnosti na radnom mjestu, Ur.broj: 12-754/22 od 31. ožujka 2022. godine, te kvartalno podnositi Upravnom vijeću Doma zdravlja Karlovac izvješće o provedbi istog
5. Upravnom vijeću Doma zdravlja Karlovac kvartalno podnositi na uvid sve račune koji se odnose na poslovanje Odsjeka sanitetskog prijevoza te dostaviti Upravnom vijeću ugovore o uslugama održavanja i popravaka službenih vozila u 2022. godini i nadalje.

Članak 2.

Zadužuje se ravnateljica Doma zdravlja Karlovac za provedbu ove Odluke te podnošenje Upravnom vijeću Doma zdravlja Karlovac izvješća o provedbi iste.

Članak 3.

Ova Odluka stupa na snagu danom donošenja.

Po iscrpljenom dnevnom redu, rad sjednice završio je 23.8.2022. g. u 14.50 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Dražen Tufeković, dr. med., spec. opće**

**kirurgije, subspecijalist abdominalne kirurgije**